ПО МАНГА ПОРЕДИЦАТА НА ТАДАШИ АГИ
ТБИЛИСИ, ГРУЗИЯ
Исей намери човек, който ще ни заведе в манастира.
Къде точно?
Със сигурност в Европа, близо до Азия.
Ти каза "три дни".
Правя всичко възможно. Исей не е много добре.
- Нали уж се оправяше? - Не, става по-зле.
Вчера щеше да ме остави в Атина и да излети без мен.
- Защо? - Не знам.
Изглежда, че вече не ми вярва. С този негов състезателен дух…
- Адски ме дразни. - Камий, просто се откажи.
- Трябва да се готвим за конкурса. - Знам, но не мога.
- Той е… - Да, брат ти е, знам.
Да.
- Обичам те. - И аз.
- Привет. - Добро утро.
Моят човек дойде.
Исей Томине? Аз съм Гоча, приятелят на Дай.
- Драго ми е. - И на мен.
- Камий Леже. Работим заедно. - Здравейте.
Привет.
С Дай сте първи приятели. Почти ревнувам.
- Не знаех, че имаш пръв приятел. - Не си ме питала.
Благодаря.
- Далече ли е? - На два часа и половина път. Там някъде.
За пръв път ли сте в Грузия?
- Да. - Късметлия сте.
Това е Гори, където е роден Сталин.
А тук се е родило виното преди 8000 години.
Добре дошли в Картли.
Това е манастирът.
Този сорт не е "Ербемон", а "Саперави".
- Всички лози ли са "Саперави"? - Откъде да знам?
Вие сте разследващите. Аз съм само вашият ангел хранител.
Ехо! Здравейте.
Привет.
Здравейте, говорите ли английски?
Приятелите ми са от Франция и Япония.
Тръгнали са да търсят едно вино,
за което са им казали, че се прави тук.
Запознали са се с един пчелар в Атина - Алекси Пипия.
Алекси им казал, че виното се прави тук.
Алекси Пипия, родом е от съседното село. Познаваш го, праща восъка си тук.
- Отче, питам те, а ти хукна. - Какво има?
Отче, чакай. Ще те питаме нещо и си тръгваме.
Господин… Отче.
Защо бягаш? Чакай, отче.
Може ли само две думи?
- Не е истина! - Моля те, отче.
Чакайте!
Какво беше това?
- Явно вашето вино е доста деликатна тема. - Много странно.
Те са монаси, а и грузинци.
Не забравяйте, че сме живели десетилетия под съветски ботуш.
Хората още не вярват на непознати, които задават въпроси.
- И сега какво? - Другия път не задавайте много въпроси.
Имах предвид какво ще обядваме.
Тук едва ли ще намерим нещо за ядене.
Извинявай!
Знаеш ли къде има ресторант наоколо?
Наблизо няма нищо, ресторантът е затворен.
- Всичко е затворено. - Здравейте.
Нашите имат супра днес. Наблизо е, ще се радваме, ако ни уважите.
- Той ни кани на супра. - Какво е това?
Грузинска традиция. Обилна трапеза, добри приятели и вино.
Много хубаво вино.
- Добре. - Следвайте ме тогава.
Елате.
Добре дошли.
- Какъв късмет! - Нали?
Яко, а? Благословия е да ти дойдат непознати на вечеря.
Чуйте! Водя трима гости! Мамо, татко, ще ги поканим ли на масата?
- С радост. - Заповядайте!
- Братовчед ми Леван. - Привет.
- Братовчед ми Гиорги и майка му Марта. - Гамарджоба.
Това са леля ми Мариам и свако ми Годердзи.
- Драго ми е. - Добре сте дошли.
Привет.
Това са сестра ми Кетеван и приятелят й Рамаз.
- Приятно ми е. - За пръв път се среща с майка ни.
Това са майка ми Тамар и баща ми Васил.
Празнуваме 25-ата годишнина от сватбата им.
- Седнете. - Честито.
Чест е да сте наши гости в такъв специален ден.
- Всички знаете английски по-добре от мен. - Учила е в Тбилиси.
Дядо ми искал да има по-добри шансове, но тя предпочела да се върне на село.
Не ми харесва в града.
- Трябва да го изпиете на екс. - На екс ли?
- Благодарим за поканата. - Приятели, само минутка.
За живота и любовта!
- За живота и любовта! - Да пием.
Само мъжете стоят прави.
- Различно е. - Знам.
Харесва ли ви?
Грузинското вино е фантастично. Това тук местно ли е?
- В смисъл? Тук всичко е местно. - Майка ни е гений, тя прави виното.
- В огромни делви ли? - Да, но ги наричаме квеври.
- Квеври? - Да.
Мислех, че ги използвате само за портокалово вино.
- Не, ние го наричаме "бяло вино". - "Бяло", да, простете.
Така е, но използваме квеври и за червено вино.
Мамо, благодарят ти за виното. Харесаха го!
Знаете за виното ни?
То е уникално и прекрасно.
Да, ние сме ботаници, които търсят рядко цвете от Франция.
Отведе ни в Гърция и там срещнахме пчелар,
който изпраща восъка си на монасите от вашия манастир.
Лъжете.
Отец Зураб ме предупреди.
Дошли сте, защото искате тяхното вино.
Тук нищо не е за продан.
Кажете на Давит, че не ме е страх. Това е моят дом.
Кой е Давит?
Моля ви, вървете си.
Съжаляваме, не искахме да ви разстройваме.
- Това е недоразумение. - Моля ви, вървете си.
Трябва да тръгваме. Но ви благодарим.
Защо я излъга?
За да не допусна гаф като с монаха, но не това е проблемът.
- Тя ни взе за хора на този Давит. - Другия път си трай.
Запитай се защо жената се наежи толкова. Може би крие нещо.
Благодаря.
- В колко е закуската? - Не сервираме закуска.
Може да отидете до бензиностанцията отсреща.
Тук няма закуска, купете си от бензиностанцията.
Спокойно, сигурен съм, че утре щастието ще ви се усмихне.
Приятна почивка.
ТОМА
Тръгвате нататък, завивате и там може да си вземете кафе.
- Добре, благодаря. - Няма за какво.
Исей!
Трябва да престанеш.
- С кое? - С всичко това.
В един отбор сме.
- Не съм те карал да идваш. - Знам.
Но помисли колко щастлив би бил Александър да ни види така.
Кажи ми - искаш ли да си тръгна?
Само кажи и няма да се противя.
Ще си тръгна.
- Добре. - Какво "добре"?
Добре, искам да останеш.
Хубаво, ще остана.
Вземете си багажа. Звъннах на приятел от поземления регистър.
Каза ми къде са лозята на Тамар.
Добре, да вървим.
И се усмихвай понякога.
- Саковете. - Разбрано.
Хайде, побързайте.
Само това ли е?
Камий.
- "Ербемон". - Боже!
Васил!
- Васил! Какво правиш тук? - Казахме ти да не припарваш!
Майната ви! Земята е моя.
- Вече не, боклук такъв. - Махайте се!
- Явно не разбираш кой е собственикът. - Всичко разбирам. Начукай си го!
- Тъпанар! - За последен път идваме тук.
Кажи на кучката си, че следващия път ще е по-зле.
Боли ли?
- Трябва да го види лекар. - Не, няма счупени кости.
- Благодаря, че помогнахте на съпруга ми. - Кои бяха тези?
Работят за брат ми, Давит Абашидзе.
- Кой е той? - Ами… бизнесмен.
Тази къща беше на баща ми. Той почина преди година.
Сложи го тук. Дръж така.
Давит иска да я продаде, а аз не мога да го спра.
- Искаш ли чай? - Да, направи ми.
Извинете.
- Вие искате ли? - Не, благодаря.
Виното, което търсите, ни беше откраднато.
Опитахме го.
И беше…
Страхотно!
Не сме дошли да крадем виното, а да разберем кой го е направил.
Вече ще си ходим.
- Достатъчно ядове създадохме. - Съжаляваме.
Елате.
Гоча, донеси чая.
- Тамар, къде отиваш? - До марани. Няма да се бавя.
Иракли, ела и ти.
- А съпругът ви? - Ще се оправи, корав мъж е.
Много ми харесва тук. Значи избата не е далеч?
- Да, не е далеч. - Добре.
Квеври!
- Да. - Огромна е.
- Вие ли си ги правите? - Не.
Занаятът е почти отмрял. Всичко започва в квеврите.
Тази ще замени предишната, която се пукна.
Дано успеем да я заровим преди прибирането на реколтата.
Да, чух. Тази година гроздето е узряло по-рано.
- Това е нашата марани. - Прекрасна е.
- Значи наистина ги заравяте в земята? - Да.
Колко време трае ферментацията в квеври?
Нужни са три години, за да отлежи виното.
Следя го зорко като ястреб.
Така разбирам от кои квеври ще стане чача
и от коя ще стане човек.
- Човек ли? - Да.
Понякога по време на ферментацията виното се разболява.
Но понякога се случва и чудо.
Ето какво ви доведе.
Тук отлежава нашето специално вино.
Преди мен го правеха баща ми и брат му Теодоре.
Когато бил млад, той отишъл на Запад.
В Швейцария се запознал с наследниците на Рудолф Щайнер.
- Щайнер? - Да.
Бащата на биодинамиката.
Винарната на Камий е лидер по биодинамика във Франция.
- Къде води тунелът? - В манастира.
Монасите идват тук и вземат виното за литургиите.
Това вино не ни принадлежи.
Нито на брат ми, нито на мен. То принадлежи на Бог.
Оттам идва и красотата му.
Но вуйчо Давит ще продаде всичко. Лозето, земята, избата.
Така че всичко това ще свърши.
…върху минералното естество на почвата,
което е ключът за създаването на наистина прекрасно вино.
А защо Теодоре е избрал "Ербемон"?
Защото е устойчив, пряк хибрид. Той казваше:
"Няма лоши сортове грозде, само лоши винопроизводители".
Благодаря.
- Заповядайте. - Благодаря, Иракли.
И бихте толкова път за това? Чудаци.
- За живота и любовта. - За живота и любовта.
- За живота и любовта. Наздраве. - Наздраве.
Благодаря.
Харесва ми.
Ела.
Пийни.
- Какво стана? - Припадна.
Пийни вода.
И тази чурчхела. Имаш нужда от захар.
Изяж я.
Претърпя инцидент при гмуркане. Тъкмо го изписаха от болницата.
Студен си.
Исей, не е хубаво да ме плашиш така.
- Извинявай. - Не, оставете го да си почине.
Нали? Камий, ела.
- Ще се оправиш ли? - Да.
- Може ли да вляза? - Да.
Извинявай.
Талион смята, че Тамар може да спре продажбата.
Даде ми името на най-добрия адвокат в Тбилиси.
Утре ще се срещнем.
- Тамар съгласна ли е? - Да.
Не ми ли вярваш?
Не, нищо подобно.
Знам, че искаш да участваш, но не си добре, трябва да си почиваш.
Скоро ще се оправиш и ще приключим с това.
Заедно ли?
Да.
Не съм чела статията на онази кучка.
Тома, намерихме виното. Опитахме го - страхотно е!
Тогава се връщай, имаме нужда от теб тук.
Искам да упражним правото си на отговор преди конкурса.
- След пет дни е, Камий. - Знам, но не съм приключила тук.
Трябва да помогна на едни хора. Имам среща с адвокат.
Какви ги говориш? Не ме интересува, искам да се върнеш.
Ако не заради мен, заради Филип. Знаеш, че конкурсът му е важен.
И на мен, но обещах на Тамар, производителката на виното.
Ще загуби всичко, ако не й помогнем. Сложно е, ще ти обясня друг път.
Чакай, коя е Тамар?
Приключила е с търсенето. Но е подела кръстоносен поход.
КАМИЙ ЛЕЖЕ, РАЗГЛЕЗЕНОТО ХЛАПЕ
- Мамка му. - Проблеми ли?
Нарекла ме е "разглезено хлапе".
Какво?
Абашидзе откупил ипотеката и решил, че вече е собственик.
Но при наследяване не става така, много по-сложно е.
Тук не сме във Франция.
Законът е същият.
Господин Талион ми го обясни. Каза също, че мога да разчитам на вас.
Винаги може да се преговаря, ако има воля.
Господин Абашидзе е влиятелен човек.
Обещавам ви, ще бъде много доходно.
Аз съм добър адвокат. Дори много добър.
Понякога защитавам загубени каузи.
И ми е приятно да го правя, дори да не е много доходно.
Но да се изправя срещу такъв човек… Не съм глупачка.
Дано и вие не сте, госпожице Леже.
- Ще си взема багажа и тръгваме. - Добре.
Камий?
- Какво правите тук? - Брат ми се обади.
Каза, че искаш да помогнеш. Аз имам идея как.
- Добре. - Да отидем на някое по-тихо място.
Добре, елате.
Опознах вуйчо Давит, след като заживях в Тбилиси.
Той ме запозна с Рамаз.
Приятел си с Давит?
Да.
Ако разбере, че си близка с Тамар, ще откаже да говори с теб.
- Ужасно я мрази. - Трябва да подходим деликатно.
Довечера ще е в луксозния ти ресторант.
Запази ми маса.
Запозна ли се с крадеца - Мишел Пуленк?
Да, той дойде тук, в тази къща.
Човекът заяви, че най-качествените вина в света са френски.
Кръвта на баща ми кипна.
Затова му даде да дегустира нашето специално вино.
Тогава французинът възкликна: "Виждам Бог!".
Когато опитах вашето вино, не видях Бог.
Но все пак видях нещо.
Луната.
Оттогава това видение се превърна в кошмар.
Нещо ме сграбчва и ме държи под водата.
Откакто започнах да се гмуркам, се боя от тъмното.
Така и не разбрах защо.
Вашето вино открехна някаква врата, показа ми нещо.
Не мога да спя нощем. Страхувам се от тъмнината.
Детинско е.
Изпълнен съм с ярост.
Това не е ярост.
Просто си тъжен.
Да?
Хироказу, аз съм.
Тук ли живееш?
Харесва ми.
Какво искаш?
- Може ли да вляза за малко? - Посред нощ?
Имаш ли новини?
- Обади ли му се? - Позвъних в болницата.
Но не ми казаха нищо.
Какво става? Имаш ли някакви новини?
Обади му се.
Той ти е син. Няма да те ухапе.
Лека нощ.
- Добър вечер. - Добър вечер. Имам резервация.
- Името ви? - Камий Леже.
Насам, моля.
Ще имате ли компания?
Не, само аз съм.
Мога да предложа "Саперави" от избата на Гиорги Аладашвили,
майстор на биодинамиката в подножието на Кавказ.
Винарната му е изградена от варовик под заснежените планини.
Ще се насладите на ароматите на захаросана къпина и графит.
А солеността на послевкуса ще ви понесе на летящо килимче.
За пръв път съм в Грузия и чух за портокаловото вино.
- Имате ли? - Като цвета на косата ви.
Цветът на жизнерадостта, щедростта и амбицията.
После може да го уредим.
Това е от същата винарна. Гиорги е майстор на мацерацията.
"Киси", реколта 2020 г.
Ароматите са много комплексни. Усещате ли нотка на компот от сливи?
Боже мой! Простете.
- Оставете бутилката. - Много амбициозно.
- Явно виното е много добро. - Невероятно е.
- Май ще си взема бутилка. - Пийнете от моята.
- Елате на нашата маса, госпожице… - Камий.
Защо не.
Извинете, може ли още чаши?
- Да. - Благодаря.
Воала.
Прекрасно.
Слива.
Те правят вината си по много специален начин.
В големи амфори. Наричат ги "квеври".
Мисля, че г-ца Леже е наясно.
Камий Леже от "Справочник Леже"?
Тук е от името на сестра ми.
Една адвокатка, моя добра приятелка, ме предупреди.
Оказа се много лоша.
Антон знае за враждата със сестра ми, но вие сигурно не знаете.
- Тя ми обясни накратко. - Накратко?
Простете, Давит, но гневът към сестра ви не е причина
да унищожите лозе, което е в семейството ви от десетилетия.
Какво искате?
Да не продавате душата си.
Слушайте, аз съм бизнесмен.
Измислете нещо по-добро.
В момента сключвам сделката.
Тогава ще го купя. Мога да си го позволя.
Ще ви платя повече от него.
Не.
Приятна вечер.
Как мина?
Ужасно.
Предупредих те за Абашидзе.
- Инатливо семейство са. - Така ли?
Аз обаче съм Леже.
ПО МАНГА ПОРЕДИЦАТА НА ТАДАШИ АГИ
Превод на субтитрите Живко Тодоров